11 Go na le bangwe ba go buiwang ka bone mo Baebeleng ba le bone ba neng ba gateletswe thata mo maikutlong. Ka sekai, Hana o ne a utlwile botlhoko ka gonne a ne a sa kgone go nna le bana e bile mogadikane wa gagwe o ne a mo sotla. (1 Sam. 1:2, 6) Hana o ne a utlwile botlhoko thata, ka jalo, o ne a lela e bile a gana le go ja.—1 Sam. 1:7, 10. Jehofa o ne a tlhalosa ka puo e e tlhamaletseng gore bopelotshetlha jwa ga Baruke ke jone jo bo dirang gore a betwe ke pelo. Baruke o ne a sa kgone go itumelela tiro e Modimo a neng a mo e file mme ka nako e e tshwanang a ipatlela dilo tse dikgolo. Le wena o ka fitlhela gore kgato e e siameng tota ya go fenya go kgobega marapo ke go tila dilo tse di go itayang tsebe mme o nne le kagiso ya mogopolo e e nnang teng ka ntlha ya go nna le kgotsofalo ya bomodimo.—Bafilipi 4:6, 7.